34. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.11686/43/1 της 28 Νοεμ. 1959/21 Ιαν. 1960  Περί συστάσεως υπηρεσίας Ερεύνης παραπόνων παρά τω Υπουργείω Εσωτερικών. Έχοντες υπ’ όψιν: 1)Τας διατάξεις του άρθρου 1 του υπ’ αριθ.3983/1959 Ν.Δ/τος «περί μέτρων τινών προς βελτίωσιν της λειτουργίας των δημοσίων υπηρεσιών (άρθρ.1) εν συνδυασμώ προς τας του Α.Ν.1671/1951 «περί Υπουργικού Συμβουλίου και Υπουργείων» ως ετροποποιήθη και συνεπληρώθη δια του Νόμ.3076/54 2)την ανάγκην της αμέσου πραγματοποιήσεως των σκοπών του ως άνω Νόμου αποφασίζομεν: Α΄.Συνιστώμεν παρά τη γενική Δ/νσει Αστυν. Πόλεων του Υπουργείου Εσωτερικών Υπηρεσίαν Ερεύνης Παραπόνων των πολιτών υπαγομένην απ’ ευθείας ημίν και λειτουργούσαν υπό την άμεσον ημών εποπτείαν. Β΄.1.Έργον της υπηρεσίας ταύτης είναι να δέχεται παράπονα των πολιτών, ή οργανώσεων προφορικώς ή εγγράφως υποβαλλόμενα, να εξετάζη ταύτα μέσω των αρμοδίων υπηρεσιών και να επισημαίνη τυχόν ολιγωρίαν ή παραλείψεις των αρμοδίων υπαλλήλων των υπηρεσιών της Αστυνομίας Πόλεων ή άλλας ατελείας οφειλομένας εις διαφόρους λόγους, να υποδεικνύη δε ημίν τα κατά την κρίσιν της αναγκαία νομοθετικά και διοικητικά μέτρα θεραπείας. 2.Προς πραγματοποίησιν των ανωτέρω σκοπών η ειρημένη υπηρεσία καθίσταται αρμοδία όπως κατά το στάδιον εξετάσεως των παραπόνων ζητή σχετικάς πληροφορίας εγγράφως ή καθ’ οιονδήποτε άλλον τρόπον κρίνει πρόσφορον εν εκάστη συγκεκριμένη περιπτώσει. Αι αρμόδιαι υπηρεσίαι της Αστυνομίας υποχρεούνται να παρέχωσιν αμελλητί τας ζητουμένας πληροφορίας προς την δια της παρούσης συνιστωμένην υπηρεσίαν και κατά προτεραιότητα έναντι των άλλων απασχολήσεων αυτών,ίνα μη χρονίζη η επί του παραπόνου ενδεδειγμένη λύσις. Αι ζητούμεναι πληροφορίαι δύνανται να επεκτείνωνται και πέραν των αμέσως προς το παράπονον σχετιζομένων θεμάτων εφ’ όσον τούτο δύναται να συντελέση εις την μόρφωσιν γνώμης επί της βασιμότητος ή μη του παραπόνου η έκτασις όμως των παρ’ εκά στης αρμοδίας υπηρεσίας, αιτουμένων πληροφοριών δεν δύναται να υπερβαίνη τα όρια αρμοδιότητος των υπηρεσιών τούτων. (Αντί της σελ.16,01) Σελ.16,01(α) 137-13  Υπουργείο Δημόσιας Τάξης (Οργανικές Διατάξεις) 4.Α.α.33-34   3.Εάν παράπονον άπτεται της αρμοδιότητος πλειόνων Υπουργείων η υπηρεσία ερεύνης παραπόνων θα ενεργή κατά τ’ ανωτέρω και καθ’ ο μέρος το παράπονον αφορά τας αρμοδιότητας της Γεν. Δ/νσεως Αστυν. Πόλεων. Εν τη περιπτώσει ταύτη αρμοδία υπηρεσία δια την θεραπείαν του παραπόνου είναι εκείνη η οποία κατά Νόμον ορίζεται ως τοιαύτη δια την τελικήν ρύθμισιν του ανακύπτοντος θέματος. 4.Αι αστυνομικαί υπηρεσίαι επί των διαβιβαζομένων αυταίς υπό της υπηρεσίας ερεύνης θεμάτων θα ενεργώσι συμφώνως προς τας διατάξεις του Κανονισμού του Σώματος και θ’ αναφέρωσι το ταχύτερον. 5.Η υπηρεσία ερεύνης παραπόνων θα αλληλογραφή συμφώνως τοις κεκανονισμένοις μέσω της καθ’ ημάς Γεν. Διευθύνσεως Αστυν. Πόλεως. 6.Προϊστάμενος της υπηρεσίας ερεύνης παραπόνων ορίζεται ο Αστυνομικός Δ/ντής Β΄- 5504-Τασιόπουλος Αθαν. βοηθούμενος και υπό του αστυνομικού α΄6020-Καρυδάκη Νικ. ασκούντες τα καθήκοντά των ταύτα εκ παραλλήλου με την άσκησιν των λοιπών καθηκόντων των. Εν περιπτώσει κωλύματος αρμόδιοι καθίστανται οι νόμιμοι αυτών αναπληρωταί. Οσάκις το παράπονον αφορά αξ/κόν του Σώματος η σχετική αλληλογραφία θα διαβιβάζηται εις το Εμπιστευτικόν Τμήμα της Γεν. Δ/νσεως Αστυν. Πόλεων δια την περαιτέρω ενέργειαν κατά τα ανωτέρω. 7.Αι σχετικαί περί παραπόνων αλληλογραφίαι θα διεξάγωνται μέσω των ατομικών φακέλλων των καθ’ ων τα παράπονα ή μέσω των γενικών φακέλλων οσάκις το θέμα ανάγεται εις αστυνομικήν ενέργειαν. 8.Ο προϊστάμενος της υπηρεσίας ερεύνης παραπόνων υποχρεούται δια την ενημέρωσιν ημών επί του έργου αυτής υποβάλλων μηνιαίας εκθέσεις ή και εκάστοτε προφορικώς, δια του Γεν. Δ/ντού Αστυν. Πόλεων. 9.Η παρούσα δημοσιευθήτω δια της Εφημερίδος της Κυβερνήσεως.  Σελ.16,02(α)  4.Α.α.34 Υπουργείο Δημόσιας Τάξης (Οργανικές Διατάξεις)   